Ένωση Ιλίου (καλαθοσφαίριση ανδρών)

Ο Αθλητικός Όμιλος Ένωση Ιλίου είναι ελληνικό αθλητικό σωματείο, με έδρα των δραστηριοτήτων του την περιοχή του Ιλίου (Νέα Λιόσια) Αττικής. Επίσημο έτος ίδρυσής του είναι το 2002 και αγωνίζεται με χρώματα το σκούρο μπλε και το λευκό. Προέκυψε από τη συνένωση δύο ιστορικών συλλόγων του Δήμου Ιλίου, του Α.Ο. Αστέρα Ζωοδόχου Πηγής και της Α.Ε. Άρτεμις Ιλίου, των οποίων τα σύμβολα φέρει στο σημερινό έμβλημά του.«Διοίκηση - Ιστορία» , πληροφορίες στον επίσημο ιστότοπο του συλλόγου.

Το τμήμα ανδρικής καλαθοσφαίρισης του συλλόγου διαθέτει νομική μορφή ερασιτεχνικού σωματείου. Έδρα του τμήματος είναι το Β' Κλειστό Γυμναστήριο Ιλίου «Γιώργος Κακούρης».Β' Κλειστό Γυμναστήριο Ιλίου «Γιώργος Κακούρης» , πληροφορίες στον ιστότοπο Gipeda.gr.

 Ιστορική αναδρομή 
 Ίδρυση 
Ο σημερινός σύλλογος προέκυψε από τη συνένωση δύο ιστορικών συλλόγων του Δήμου Ιλίου, του Α.Ο. Αστέρα Ζωοδόχου Πηγής και της Α.Ε. Άρτεμις Ιλίου, των οποίων τα σύμβολα φέρει στο σημερινό έμβλημά του.

 Πρώτα βήματα στα Πρωταθλήματα Αττικής (2002-2009) 
Την αγωνιστική περίοδο 2006-07 η Ένωση Ιλίου συμμετείχε με προπονητή το Φάνη Αποστολάκη στο Πρωτάθλημα της Α' Κατηγορίας Ανδρών που διοργάνωσε η Ε.Σ.Κ. Αττικής.«Έπεσε η αυλαία στην Α' Ανδρών», άρθρο στον ιστότοπο Sport24.gr, 22 Μαΐου 2007. Την άνοδο στη Γ' Εθνική Κατηγορία διεκδίκησαν 16 σύλλογοι, με το Ίλιον να ολοκληρώνει τις αγωνιστικές του υποχρεώσεις στη 10η θέση του βαθμολογικού πίνακα. Στην τελική βαθμολογία παρατηρήθηκε ισοβαθμία μεταξύ αυτού και των ομάδων του Χολαργού και του Αττάλου Νέας Φιλαδέλφειας και από τα μεταξύ τους αποτελέσματα προέκυψε πως το πρώτο έπρεπε να καταταγεί ανάμεσα στις άλλες δύο ομάδες.

Την επόμενη χρονιά 2007-08 η ομάδα επέστρεψε στα γήπεδα της Α' Κατηγορίας, όπου αντιμετώπισε και πάλι, με τον ίδιο προπονητή, 15 αντιπάλους.Έπεσε η αυλαία της Α' Ανδρών, άρθρο στον ιστότοπο Sport24.gr, 20 Μαΐου 2008. Στην τελική βαθμολογική κατάταξη βρέθηκε στην 4η θέση, χωρίς να προκύψει αυτή τη φορά ισοβαθμία.

Για την περίοδο 2008-09 την τεχνική καθοδήγηση της ομάδας ανέλαβε ο Φώτης Καρακώστας.Άνοδος για τον Αίολο/Ταύρο, άρθρο στον ιστότοπο Sport24.gr, 26 Μαΐου 2009. Παραμένοντας αήττητη για το μεγαλύτερο μέρος της χρονιάς, η Ένωση κατέκτησε την κορυφή της τελικής βαθμολογίας. Ο τίτλος του Πρωταθλητή συνοδεύτηκε και από το εισιτήριο ανόδου στη Γ' Εθνική Κατηγορία.

 Πρώτη τριετία στη Γ' Εθνική (2009-2012) 
Η Ένωση Ιλίου βγήκε για πρώτη φορά εκτός των ορίων της Αττικής την περίοδο 2009-10, οπότε και έλαβε μέρος στο Πρωτάθλημα της Γ' Εθνικής Κατηγορίας.«Βαθμολογία Γ' Εθνικής Κατηγορίας Ανδρών (2ος Όμιλος Νότου) 2009-2010», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Συγκεκριμένα αγωνίστηκε στο 2ο Όμιλο Νότου, τον οποίο συνέθεσαν 14 σύλλογοι. Στην πρώτη της αυτή προσπάθεια συγκέντρωσε 16 νίκες και 10 ήττες, ολοκληρώνοντας τις αγωνιστικές της υποχρεώσεις στην 6η θέση της τελικής βαθμολογίας.

Το επόμενο φθινόπωρο η ομάδα επέστρεψε στην ίδια Κατηγορία και Όμιλο, όπου αντιμετώπισε ξανά 13 αντιπάλους.«Βαθμολογία Γ' Εθνικής Κατηγορίας Ανδρών (2ος Όμιλος Νότου) 2010-2011», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Παρουσίασε βελτιωμένη απόδοση με αποτέλεσμα να συλλέξει 19 νίκες και 7 ήττες. Ισοβάθμισε με τον Ιωνικό Νέας Φιλαδέλφειας και στην τελική κατάταξη της περιόδου 2010-11 τοποθετήθηκε βάσει των μεταξύ τους αποτελεσμάτων στην 3η θέση. Καθώς μόνο η πρώτη ομάδα προβιβάστηκε, ο σύλλογος συνέχισε στο ίδιο Επίπεδο.

Αυτό που δεν πέτυχε την προηγούμενη χρονιά ο σύλλογος το κατάφερε την περίοδο 2011-12.«Βαθμολογία Γ' Εθνικής Κατηγορίας Ανδρών (2ος Όμιλος Νότου) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Οι ομάδες του Ομίλου είχαν πλέον μειωθεί σε 12 στον αριθμό και ο σύλλογος ολοκλήρωσε τη χρονιά με συγκομιδή από 17 νίκες και 5 ήττες. Ισοβάθμισε στην κορυφή της βαθμολογίας με το Γ.Π.Σ. Χαλκίδας, ωστόσο χάρις στα μεταξύ τους αποτελέσματα η ομάδα του Ιλίου κατέκτησε τον τίτλο του Πρωταθλητή και κατ' επέκταση την άνοδο στη Β' Εθνική Κατηγορία.«Πρωταθλητής το Ίλιον», άρθρο στον ιστότοπο BasketNet.gr, 12 Μαΐου 2012.

 Πρώτη άνοδος στη Β' Εθνική (2012-2014) 
Το Ίλιον ανέβηκε στη Β' Εθνική Κατηγορία (2012-13) σε μία χρονιά σημαντικών αλλαγών, αφού από τη χρονιά εκείνη και μετά αφενός το Πρωτάθλημα διοργανώθηκε σε δύο Ομίλους, Βορρά και Νότου, αφετέρου οι ομάδες της έπαψαν να αγωνίζονται στο Κύπελλο Ελλάδος μετά από μαζικές αποχωρήσεις για οικονομικούς λόγους που είχαν παρατηρηθεί τα προηγούμενα χρόνια. Τον Όμιλο Νότου, όπου συμμετείχε το Ίλιον, συνέθεσαν 13 ομάδες στο σύνολο.«Βαθμολογία Β' Εθνικής Κατηγορίας Ανδρών (Όμιλος Νότου) 2012-2013», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η Ένωση συγκέντρωσε στο πλαίσιο αυτό 11 νίκες και 13 ήττες, όσες και ο Χολαργός. Λαμβάνοντας υπόψιν και τα μεταξύ τους αποτελέσματα, το Ίλιον τοποθετήθηκε υψηλότερα στον τελικό πίνακα της κατάταξης και συγκεκριμένα στην 6η θέση. Παραγωγικότερος παίκτης της ομάδας σε πόντους αναδείχθηκε ο Χριστόφορος Λυκογιάννης (329 πόντοι).«Υπερ-σκόρερ της Β’ Εθνικής ο Πέττας», άρθρο στον ιστότοπο InfoBasket.gr, 23 Απριλίου 2013. Μετά την αποχώρηση του Φώτη Καρακώστα από το σύλλογο το Δεκέμβριο του 2012 τη θέση του προπονητή της ομάδας του Ιλίου ανέλαβε ο Μάριος Δεσποτάκης.«Δεσποτάκης: «Καλά δουλεμένη ομάδα το Ιλιον»», άρθρο στον ιστότοπο InfoBasket.gr, 11 Δεκεμβρίου 2012.

Την αγωνιστική περίοδο 2013-14 οι ομάδες του Ομίλου Βορρά της Β' Εθνικής ανήλθαν σε 14 στον αριθμό.«Βαθμολογία Β' Εθνικής Κατηγορίας Ανδρών (Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το Ίλιον αποδείχθηκε λιγότερο ανταγωνιστικό σε σχέση με τα προηγούμενα χρόνια, με αποτέλεσμα να τερματίσει στην 11η θέση της βαθμολογικής κατάταξης. Ειδικότερα ισοβάθμισε με τα Εκπαιδευτήρια Δούκα, έχοντας συγκεντρώσει 11 νίκες και 15 ήττες.«Β” Εθνική (Νότος) – 26η αγωνιστική… Ετσι πετάει ο Αετός!», άρθρο στον ιστότοπο InfoBasket.gr, 4 Μαΐου 2014.«Στην Α2 Λευκάδα και Αετός, έπεσαν Αιγάλεω και Ίλιον» , άρθρο στον ιστότοπο SentraGoal.gr, 4 Μαΐου 2014. Ο καλαθοσφαιριστής Γιάννης Ροδοστόγλου αναδείχθηκε πρώτος σκόρερ για την ομάδα του Ιλίου, ενώ βρέθηκε και μέσα στην κορυφαία δεκάδα του Πρωταθλήματος (379 πόντοι).«Οι σκόρερς της Β’ Εθνικής 2013-14 (τελική λίστα)», πληροφορίες στον ιστότοπο InfoBasket.gr, 7 Μαΐου 2014.

Η περιόδος 2013-14 σημαδεύτηκε από τρεις αλλαγές προπονητή που έφεραν αστάθεια στην ομάδα: Μετά την πρώτη αγωνιστική ο Δεσποτάκης αποχώρησε για προσωπικούς λόγους και τον αντικατέστησε ο Δημήτρης Μισιακός στη θέση του πρώτου προπονητή.«Στα πάτρια εδάφη ο Μισιακός», άρθρο στον ιστότοπο InfoBasket.gr, 15 Οκτωβρίου 2013. Από τη 13η μέχρι τη 17η Αγωνιστική προπονητής ανέλαβε ο Τζίμης Κουστένης, ο οποίος αποχώρησε τελικά για να αναλάβει θέση στον Ηλυσιακό. Τη σκυτάλη πήρε μέχρι το τέλος της χρονιάς ο πρώην καλαθοσφαιριστής Δημήτρης Παπαδόπουλος.«“Πάπι”, ο αντί-Κουστένης», άρθρο στον ιστότοπο InfoBasket.gr, 25 Φεβρουαρίου 2014.«Ένωση Ιλίου: Ανέλαβε ο Παπαδόπουλος », άρθρο στον ιστότοπο OnSports.gr, 25 Φεβρουαρίου 2014.

 Διαδοχικές αλλαγές κατηγοριών (2014-2017) 
Τη χρονιά 2014-15 ο σύλλογος βρέθηκε εκ νέου στη Γ' Εθνική Κατηγορία, αυτή τη φορά στον 1ο Όμιλο Νότου.«Βαθμολογία Γ' Εθνικής Κατηγορίας Ανδρών (1ος Όμιλος Νότου) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Την τεχνική ηγεσία του συλλόγου ανέλαβε τον Ιούνιο του 2014 ο Τάκης Πανούλιας.«Ένωση Ιλίου: Νέος προπονητής ο Πανούλιας» , άρθρο στον ιστότοπο Basket247.gr, 4 Ιουνίου 2016. Τα αποτελέσματα της περιόδου αυτής αποδείχθηκαν ιδιαίτερα καλά, με αποτέλεσμα το Ίλιον να συγκεντρώσει 22 νίκες σε 26 αγώνες, απέναντι σε 13 αντιπάλους. Ισοβάθμισε στην κορυφή της βαθμολογίας με τον Έσπερο Α.Ο.Π.Α. Αντίθετα με αυτό που συνέβη δύο χρόνια πριν, στάθηκε ο άτυχος της ισοβαθμίας με αποτέλεσμα να χάσει τον τίτλο και να περιοριστεί στη 2η θέση. Παρ' όλα αυτά εξασφάλισε την άνοδο πετυχαίνοντας δύο πολύτιμες νίκες στις δύο τελευταίες αγωνιστικές.«Έτσι γιορτάζει η Ένωση Ιλίου!», άρθρο στον ιστότοπο της εφημερίδας «Δυτική Όχθη», 22 Μαΐου 2015.

Την αγωνιστική περίοδο 2015-16 η ομάδα επέστρεψε στον Όμιλο Νότου της Β' Εθνικής, χωρίς, ωστόσο να καταφέρει να σταθεροποιήσει τη θέση της.«Βαθμολογία Β' Εθνικής Κατηγορίας Ανδρών (Όμιλος Νότου) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Το Πρωτάθλημα ήταν σαφώς ανταγωνιστικότερο με 16 συμμετέχοντες. Η Ένωση είχε απολογισμό 11 νίκες και 19 ήττες και ολοκλήρωσε τις αγωνιστικές της υποχρεώσεις στη 13η θέση, εντός της ζώνης του υποβιβασμού.«Β΄ Εθνική (Νότος / 30ή αγωνιστική): Στην Α2 ο Πανιώνιος, σώθηκε ο Εργοτέλης!», άρθρο στον ιστότοπο InfoBasket.gr, 15 Μαΐου 2016. Το Φεβρουάριο του 2016 τον Πανούλια αντικατέστησε στον πάγκο της ομάδας ο μέχρι πρότινος δεύτερος βοηθός του, Γιώργος Ζαφειράκης.«Ολοκληρώνει την σεζόν με Ζαφειράκη η Ένωση Ιλίου», άρθρο στον ιστότοπο BasketBlog.gr, 17 Φεβρουαρίου 2016. Τη θέση του πρώτου βοηθού διατήρησε ο Γιάννης Καναρέλης.

To Φεβρουάριο του 2016 ανακοινώθηκε η έναρξη εργασιών ώστε το ανοιχτό γήπεδο της Ένωσης Ιλίου να μετατραπεί σε Κλειστό Γυμναστήριο.««Κλείνει» το ανοιχτό γήπεδο της Ένωσης Ιλίου!», άρθρο στον ιστότοπο InfoBasket.gr, 9 Φεβρουαρίου 2016. Το Μάιο του 2016 στη θέση του πρώτου προπονητή προσελήφθη ο Γιάννης Καράμπελας.«Ένωση Ιλίου: Στο «τιμόνι» ο Καράμπελας» , άρθρο στον ιστότοπο SuperBasket.gr, 31 Μαΐου 2016.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2009-10 4Γ' Εθνική 6 - 16-10 - - ? - --  -  -2010-11 4Γ' Εθνική 3 - 19-7 - - ? - --  -  -2011-12 4Γ' Εθνική 1 - 17-5 - - ? - --  -  -2012-13 3Β' Εθνική 6 - 11-13 - - Χριστόφορος Λυκογιάννης  - --  -  -2013-14 3Β' Εθνική 11 - 11-15 - - Γιάννης Ροδοστόγλου  - --  -  -2014-15 4Γ' Εθνική 2 - 22-4 - - ? - --  -  -2015-16 3Β' Εθνική 13 - 11-19 - - ?  - --  -  -2016-17 4Γ' Εθνική 5 - 18-10 - - ? - --  -  -2017-18 4Γ' Εθνική 3 Μπαράζ 21-5 0-1 - ? - --  -  -2018-19 3Β' Εθνική 14 - 9-21 - - ? - --  -  -2019-20 4Γ' Εθνική 4 - 9-8 - - ? - --  -  -2020-21 3Β' Εθνική διεκόπη - - - - - - --  -  -2021-22 3Β' Εθνική 8 - 11-13 - - ? - --  -  -2022-23 3Β' Εθνική 7 - 9-13 - - ? - --  -  -2023-24 4Γ' Εθνική 11 - 7-15 - - ? - --  -  -

 Έμβλημα συλλόγου 
Η Ένωση Ιλίου προέκυψε από τη συνένωση δύο ιστορικών συλλόγων του Δήμου Ιλίου, του Α.Ο. Αστέρα Ζωοδόχου Πηγής και της Α.Ε. Άρτεμις Ιλίου, των οποίων τα σύμβολα φέρει στο σημερινό έμβλημά του, ένα αστέρι και μία απεικόνιση της θεάς των αρχαίων Ελλήνων, Αρτέμιδος.

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Χριστόφορος Λυκογιάννης  Άκης Μητρόπουλος  Οδυσσέας Μπέλλας  Γιάννης Ροδοστόγλου  Παντελής Σκορδάς
<div style="clear: both">

+ΠροπονητέςΕθνΟνοματεπώνυμοΘητεία  Φάνης Αποστολάκης    Φώτης Καρακώστας  ? -  Δεκ 2012  Μάριος Δεσποτάκης  Δεκ 2012 - Οκτ 2014  Δημήτρης Μισιακός  Οκτ 2013 - Ιαν 2014  Τζίμης Κουστένης  Ιαν 2014 - Φεβ 2014  Δημήτρης Παπαδόπουλος  Φεβ 2014 - Ιουν 2014  Τάκης Πανούλιας  Ιουν 2014 - Φεβ 2016  Γιώργος Ζαφειράκης  Φεβ 2016 - Μαι 2016  Γιάννης Καράμπελας  Μαι 2016 - Ιαν 2017
<div style="clear: both">

 Παραπομπές 

 Εξωτερικοί σύνδεσμοι 

 Α.Ο. Ένωση Ιλίου, επίσημος ιστότοπος.
 .
 Β' Κλειστό Γυμναστήριο Ιλίου «Γιώργος Κακούρης» , πληροφορίες στον ιστότοπο Gipeda.gr.

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.
Κατηγορία:Ιδρύσεις ομάδων καλαθοσφαίρισης το 2002